tartuNLP/wikipedia-smugri-20251201 huggingface dataset:
Eddie Gomez

Edgar "Eddie" Gomez (s. 4. lokakuuta 1944 San Juan) on Puerto Ricossa syntynyt jazzmuusikko, joka tunnetaan yhtenä jazzmusiikin arvostetuimmista kontrabasson soittajista.
Gomez kasvoi New Yorkissa ja opiskeli musiikkia Juilliardissa. Hän soitti Newport Festival Youth Bandissa vuosina 1959–1961. Gomez nousi 1970-luvulla kuuluisuuteen, ja on sen jälkeen työskennellyt esimerkiksi Miles Davisin, Dizzy Gillespien, Bill Evansin, Gerry Mulliganin, Benny Goodmanin, Buck Claytonin, Marian McPartlandin, Paul Bleyn, Wayne Shorterin, Herbie Hancockin, Tony Williamsin, Chick Corean ja Carli Muñozin kanssa. Ehkä merkittävin yhteistyökumppani oli Bill Evans, jonka triossa Gomez soitti yhteensä 11 vuotta (1966 – 1977) osallistuen sen maailmankiertueisiin. Gomezin ura koostuu pääasiassa säestäjänä työskentelystä, mutta hän on studiomuusikon uran lisäksi levyttänyt joukon levyjä omalla nimellään.
Diskografiaa.
Sessiomuusikko.
Paul Bley
Chick Corea
Bill Bruford and Ralph Towner
Bill Evans
Art Farmer
Mick Goodrick
'"With Jack DeJohnette"'
"New directions in Europe (ECM, 1980)
Mike Nock
Masahiko Satoh
Eugenio Toussaint
Ralph Towner
Jack Wilkins
Joanne Brackeen
Gabriel Vicéns
Steps Ahead
Aiheesta muualla.
Gomez, Eddie viralliset kotisivut
Vladikavkaz

Vladikavkaz (, , ), aiemmin Dzaudžikau ja Ordžonikidze (), on Pohjois-Ossetia-Alanian tasavallan pääkaupunki Venäjän federaatiossa. Kaupunki sijaitsee tasavallan kaakkoisosassa Kaukasusvuoriston juurella, Terek-joen varrella. Vuonna 2010 kaupungin väkiluku oli 311 693 henkeä.
Historiaa.
Vuosina 1931–1944 ja uudelleen 1954–1990 kaupungin nimi oli Ordžonikidze georgialaisen kommunistin Grigori Ordžonikidzen mukaan. Vuosina 1944–1954 kaupunki oli virallisesti osseetin kielestä johdettu Dzaudžikau.
Asukasluvun kehitys.
Taulukko kuvaa kaupungin väkiluvun kehitystä.
Kaupungin merkittävin urheiluseura on jalkapallojoukkue FC Alania Vladikavkaz. Kansantanssiryhmä Alan on saavuttanut ulkomaistakin menestystä. 
Maailmankuulu kapellimestari Valeri Gergijev on osseetti ja asui lapsuutensa kaupungissa. Sieltä on kotoisin myös muun muassa Georgian patriarkka Ilia II.
Vladikavkazissa on muun Pohjois-Kaukasian tavoin ollut rauhatonta. Kaupungissa on tehty pommi-iskuja 1999 ja 2008.
Kaupungin pormestari Vitali Karajev ammuttiin 26. marraskuuta 2008 ja paikallinen liikemies tovereineen seuraavana päivänä. Surmien on uskottu liittyvän luvattoman vodkan markkinaosuuksien uusjakoon.
9. syyskuuta 2010 kaupungin torilla räjähti autopommi. Pommi-iskussa kuoli 16 ihmistä ja haavoittui toistasataa.
Oberkommando des Heeres

Oberkommando des Heeres tai OKH oli Saksan armeijan maavoimien yleisesikunta toisen maailmansodan aikana. Periaatteessa OKH:ta johti Oberkommando der Wehrmacht, eli Wehrmachtin pääesikunta, mutta käytännössä vuodesta 1941 alkaen OKW vastasi länsirintaman sodanjohdosta, kun taas OKH johti itärintamaa.
Vuonna 1941 käytyjen Moskovan taisteluiden aikana Adolf Hitler ryhtyi itse OKH:n päälliköksi.
Armeijan komentajat () olivat:
Fabiola

Kuningatar Fabiola, oikealta nimeltään Fabiola Fernanda María de las Victorias Antonia Adelaida de Mora y Aragón, (11. kesäkuuta 1928 Madrid – 5. joulukuuta 2014 Bryssel) oli Belgian kuninkaan Baudouin I:n vaimo. Hän avioitui kuninkaan kanssa vuonna 1960 ja jäi leskeksi vuonna 1993.
Varhainen elämä.
Fabiola oli kaikkiaan seitsemänlapsisen espanjalaisen aatelisperheen kolmanneksi vanhin tytär. Hänen isänsä oli Moran kreivi ja Casa Rieran markiisi Gonzalo de Mora Fernández Riera del Olmo ja äitinsä Blanca de Aragón y Carrillo de Albornoz Barroeta-Aldamar y Elío.
Doña Fabiola de Mora y Aragón opiskeli sairaanhoitajaksi ja työskenteli valmistumisensa jälkeen madridilaisessa sairaalassa. Hän julkaisi nuorena sarjan lapsille tarkoitettuja kertomuksia, kokoelman nimi on "Kaksitoista lumoavaa satua".
Avioliitto ja lapset.
Hän avioitui 15. joulukuuta 1960 Brysselissä belgialaisten kuninkaan Baudouin I:n kanssa. Baudouin oli kuningas Leopold III:n ja kuningatar Astridin vanhin poika. Avioliitto jäi lapsettomaksi. He kumpainenkin olivat syvällisesti katolisia.
Belgialaisten kuningatar.
Vuosina 1960–1993 kuningatar Fabiola osallistui miehensä kanssa virallisiin tilaisuuksiin, valtiovierailuihin ulkomaille ja tapasi Brysselissä vierailevia valtionpäämiehiä. Hän oli perustamassa Sosiaalisen turvan sihteeristöä, joka vuosittain vastaanottaa tuhansia ahdinkoon joutuneiden belgialaisten avunpyyntöjä. Järjestö pyrkii löytämään ratkaisuja yhteistyössä ministeriön ja sosiaaliturvaviraston kanssa. Fabiola oli myös Belgian Unicefin suojelija. Hän oli hyvin kiinnostunut vammaistenhuollosta ja perusti vuonna 1967 tarkoitusta varten kuningatar Fabiolan säätiön mielenterveysongelmista kärsiville. Kuningatar kävi usein vierailuilla alan laitoksissa. Fabiola edusti kuningas Baudouin I:n kanssa Belgiaa vuonna 1990 New Yorkissa pidetyssä Yhdistyneiden kansakuntien ensimmäisessä lapsille omistetussa huippukokouksessa. Kulttuurin saralla kuningatar Fabiola toimi vuodesta 1965 lähtien kuningatar Elisabetin kansainvälisen musiikkikilpailun kunniapuheenjohtajana. Kuningatar Fabiola oli toinen Belgian kuningashuoneen jäsen, joka nimitettiin Belgian kuninkaallisen lääketieteellisen akatemian kunniajäseneksi.
Leskeksi jäämisen jälkeen.
Kuningas Baudouin kuoli Espanjassa 31. heinäkuuta 1993. Kuningatar osoitti valkoisella suruasullaan suunnatonta arvonantoa, sillä hän oli valinnut sielunmessun teemaksi toivon. Vuodesta 1993 lähtien hän vähensi julkisia esiintymisiään, jotta hän ei varjostaisi kälynsä kuningatar Paolan esiintymistä. Vuonna 1998 Fabiola muutti pois Laekenin linnasta ja asui huomattavasti vaatimattomammassa Stuyvenbergin linnassa. Miehensä kuoleman jälkeen hän myös toimi Kuningas Baudouin -säätiön kunniapuheenjohtajana.
Viimeisinä vuosinaan leskikuningatar joutui kohun keskelle, kun hänen vuonna 2012 perustamaansa säätiötä syytettiin keinoksi välttää perintöveroa. Tapauksen seurauksena kuningattaren saamaa valtionosuutta leikattiin 1,4 miljoonasta eurosta 900 000 euroon.
Kuningatar Fabiola kuoli 5. joulukuuta 2014. Valtiolliset hautajaiset järjestettiin 12. joulukuuta.
Kalatš (Voronežin alue)

Kalatš () on kaupunki ja Kalatšin piirin keskus Voronežin alueella Venäjällä. Kaupungin asukasluku vuonna 2010 oli 20 454.
Eläinten karnevaali

Eläinten karnevaali (Le carnaval des animaux) on ranskalaisen säveltäjä Camille Saint-Saënsin 14-osainen sarja pienelle orkesterille. Teoksen alaotsake on ”eläintieteellinen fantasia”. Eläinten karnevaali on sävelletty helmikuussa 1886, kun Saint-Saëns oli lomalla pienessä itävaltalaisessa kylässä.
Kuten teoksen nimestä voi päätellä, on kyseessä eläinaiheista ohjelmamusiikkia. Jokainen osa kuvaa tiettyä eläintä. Saint-Saëns epäili humoristisen teoksen vahingoittavan mainettaan vakavan musiikin säveltäjänä, joten hän kielsi esittämästä teosta kantaesityksen jälkeen. Kielto ei koskenut Joutsen-osaa, ja esityskielto oli tarkoitettu raukeavaksi säveltäjän kuoleman jälkeen. Saint-Saënsin kuoltua teoksesta tulikin hänen suosituimpiaan.
Eläinten karnevaalia käytetään paljon klassisen musiikin opettamisessa lapsille.
Orkesterin kokoonpano.
Nykyään teos esitetään usein suurella orkesterilla, ja yleensä kellopeli korvaa harvinaisen lasiharmonikan. Teoksen esitys kestää noin 20 minuuttia.
Korsun-Ševtšenkivskyi

Korsun-Ševtšenkivskyi (, ) on kaupunki Ukrainassa Tšerkasyn alueen Tšerkasyn piirissä. kaupungin väkiluvuksi arvioitiin 18 655 henkeä (2013).
Vuoteen 1944 kaupungin nimi oli Korsun, mutta se nimettiin uudelleen runoilija Taras Ševtšenkon kunniaksi. Toisen maailmansodan aikana kaupungin ympäristössä käytiin suuri Korsunin mottitaistelu puna-armeijan ja saksalaisten joukkojen välillä.
Korsun

Korsun (muin.ven./) voi viitata seuraaviin:
Michael Hayden

Michael Vincent Hayden (s. 17. maaliskuuta 1945, Pittsburgh, Pennsylvania) on Yhdysvaltain ilmavoimien kenraali (1967–2008), joka toimi CIA:n johtajana 2006–2009 ja NSA:n johtajana 1999–2005.
Hayden oli Yhdysvaltain kansallisen tiedustelun päällikön ("Director of National Intelligence", "DNI") John Negroponten varamies ("Principal Deputy") 21. huhtikuuta 2005 lähtien 26. toukokuuta 2006 saakka.
CIA:n johtaja Porter Goss erosi tehtävästään 5. toukokuuta 2006, ja presidentti George W. Bush nimitti Haydenin hänen seuraajakseen 8. toukokuuta 2006. Hayden toimi tehtävässä 30. toukokuuta 2006 – 12. helmikuuta 2009 saakka. Häntä seurasi Leon Panetta.
Hayden jäi eläkkeelle ilmavoimista vuonna 2008.
Gotha

Gotha on kaupunki Saksassa Gothan piirikunnassa Thüringenin osavaltiossa. Gothassa oli vuoden 2011 lopussa noin 45 500 asukasta.
Sijainti.
Gotha sijaitsee Thüringer Waldin pohjoisosassa Leipzigin ja Frankfurtin välisten moottoritie- ja rautatieyhteyksien varrella.
Gothan naapurikunnat ovat pohjoisessa Bufleben, Goldbach ja Remstädt, idässä Friemar, Drei Gleichen ja Tüttleben, etelässä Emleben, Günthersleben-Wechmar ja Leinatal sekä lännessä Trügleben, Aspach ja Hörselgau. Kaikki nämä kunnat kuuluvat Gothan piirikuntaan.
Historia.
Gotha mainitaan ensimmäisen kerran arkkipiispa Lulluksen "breviariumissa" nimellä "villa gotaha" ("hyvä vesi"). Tämän asiakirjan perusteella perustamisvuotena pidetään vuotta 775, mutta on oletettavissa, että jo aikaisemmin paikalla on ollut asustusta. Myös arkeologiset löydöt tukevat tätä näkemystä.
Keskiajalla Gotha oli tärkeä kauppapaikka. Tärkeimpiä kauppatavaroita oli värimorsingosta saatava väriaine.
1700- ja 1800-luvuilla Gothasta kehittyi luonnontieteiden ja taiteiden kaupunki. Gothaan perustettiin nykyisten saksalaisten vakuutusyhtiöiden edeltäjät "Gothaer Feuerversicherungsbank" ("Gothan palovakuutuspankki") vuonna 1820 ja "Lebensversicherungsbank" 1827.
1900-luvulla Gothasta kehittyi hyvien liikenneyhteyksien siivittämänä tärkeä konepaja-, painoteollisuus- ja maataloustuotteiden jalostuspaikkakunta. Erityisen tärkeä oli lentokoneteollisuus. Gothassa rakennettiin lentokoneita jo ennen ensimmäistä maailmansotaa. Maailman ensimmäinen suurkaupunkiin (Lontoo) kohdistettu ilmahyökkäys toteutettiin Gothassa rakennetuilla pommikoneilla, jotka myös tunnettiin nimellä Gotha.
Toisessa maailmansodassa Gotha välttyi suurilta tuhoilta, sillä kaupungin komendantti tarjoutui antautumaan liittoutuneiden joukkojen lähestyessä vuonna 1945. Gotha liitettiin tuolloin Neuvostoliiton miehitysalueeseen.
DDR-aikana Gotha pysyi luonteeltaan teollisuuskaupunkina.
Pultava

Pultava, myös: Poltava () on Pultavan alueen pääkaupunki Keski-Ukrainassa. Vuoden 2024 alussa kaupungissa oli 287 135 asukasta.
Historiaa.
Arkeologisen aineiston perusteella kaupungin alueella on ollut asutusta jo kivikaudelta, 6.-7. vuosisadalla eaa. Paikkakunta mainitaan historiallisissa lähteissä ensi kerran vuonna 1174 nimellä Ltava. Nykyinen nimi oli käytössä liettualaisella kaudella viimeistään vuonna 1430. Kaupunki kuului Liettuan suuriruhtinaskunnalle 1300-luvulta vuoteen 1569, jolloin se siirtyi Puolan hallintaan.
Paikkakunta liitettiin Venäjän keisarikuntaan vuonna 1667. Kaupungin lähistöllä käytiin 27. kesäkuuta 1709 tärkeä Suuren Pohjan sodan Pultavan taistelu, jossa Pietari Suuri kukisti Ruotsin kuninkaan Kaarle XII:n armeijan. Taistelu oli sodan käännekohta, ja siihen päättyi Ruotsin suurvaltakausi.
Vuodesta 1802 lähtien kaupunki oli Pultavan kuvernementin keskus.
Liikenne.
Kaupungissa on kaksi muita tärkeämpää Ukrainan rautateiden rautatieasemaa: Pultava-Eteläinen ja Kiovan asema. Pultavan Eteläinen rautatieasema (osoite: ) on kaupungin päärautatieasema. Asema rakennettiin alun perin jo 1870 ja uudelleen toisen maailmansodan jälkeen 1947. Se on kaupungin ainoa kansainvälisten junavuorojen käyttämä asema. Myös Pultavan Kiovan asema (osoite ) on merkittävä, koska sieltä liikennöidään muun muassa Ukrainan pääkaupunkiin Kiovaan.
Muuta kaupunkiin liittyvää.
Ukrainan vuoden 2007 euroviisuedustaja Vjerka Serdjutška on kotoisin Pultavasta. FC Vorskla Pultava on kaupungin jalkapallojoukkue.
Hermann Hoth

Kenraalieversti Hermann ”Papa” Hoth (12. huhtikuuta 1885 Neuruppin – 26. tammikuuta 1971 Goslar) oli saksalainen upseeri, joka johti saksalaisia sotilasyksiköitä Ranskassa ja itärintamalla. Sodan jälkeen hän oli kuusi vuotta vankilassa sotarikoksista.
Sodan hyökkäysvaihe.
Kenraaliluutnanttina Hoth johti XV moottoroitua armeijaa 10. marraskuuta 1938 alkaen ja osallistui Puolan offensiiviin. Onnistuneen Ranskan valloituksen jälkeen hänet ylennettiin jalkaväenkenraaliksi 19. heinäkuuta 1940. Operaatio Barbarossan aikana Hoth komensi 3. armeijan komentajana. Hänen tehtäväkseen tuli Kaunasin valtaus ja sen jälkeen yhdessä kenraali Guderianin joukkojen kanssa Minskin operaatio. Heidän onnistui motittaa 290 000 neuvostosotilasta Białystokin luona. Lokakuussa 1942 Hoth nimitettiin Ukrainassa taistelleen 17. armeijan komentajaksi ja hän palveli tässä yksikössä myös Stalingradin ja Kurskin taisteluissa. Lähimmillään hänen joukkonsa etenivät vain 20 kilometrin päähän Moskovasta.
Reservissä ja syytteessä.
Syksyllä 1943 Saksan kärsittyä raskaita tappioita puna-armeijalle Adolf Hitler syrjäytti Hothin ja siirsi tämän reserviin. Keväällä 1945 Hoth ehti vielä toimia komentajana Harz-vuoristossa. Sodan jälkeen Hoth tuomittiin Nürnbergin oikeudenkäynnissä 15 vuodeksi vankeuteen sotarikoksista, mutta vapautettiin kuuden vuoden jälkeen vuonna 1954.
Airedalenterrieri

Airedalenterrieri () on terriereihin kuuluva koirarotu. Sitä sanotaan "terrierien kuninkaaksi", sillä se on terriereistä suurin. 
Ulkonäkö.
Airedalenterrieri on suurin terrieri. Se on lihaksikas ja melko tanakkarunkoinen koirarotu. 
Airedalenterrierillä on valpas ilme. Sanotaan, että sen luonne heijastuu silmien ilmeestä ja korvien asennosta.
Airedalenterrierin kallo on pitkä ja litteä. Se ei saisi olla liian leveä korvien välistä ja sen tulisi kaventua hieman silmiä kohti. Airedalenterrierin kuono ja kallo ovat suunnilleen yhtä pitkät. Airiksen pää ja otsa ovat rypyttömiä ja otsapenger tuskin havaittava. Posket ovat tasaiset ja kuivat. Kuono-osa on silmien alapuolella täyteläinen ja yhdensuuntainen kallon kanssa. Hienovaraiset piirteet estävät mitättömän ja kiilamaisen vaikutelman. Airiksen leuat ovat syvät, voimakkaat, vankat ja lihaksikkaat. Leukojen liiallinen voimakkuus ei saisi johtaa poskien pullistumiseen, sillä näkyvästi pyöristyneet posket ovat virhe. Huulien tulisi olla tiiviit ja kirsun musta.
Silmät ovat tummat ja pienet, eivät ulkonevat. Airiksen ilme on terrierimäinen, älykäs ja valpas. Vaaleat ja/tai ulkonevat silmät ovat erityisen epätoivottavat.
Korvat ovat V:n muotoiset ja pään sivuilla kannetut. Niiden tulisi olla pienet suhteessa koiran kokoon.
Väriltään airedalenterrierri on ruosteenruskea, ja sillä on musta tai tummanharmaa satula (black and tan). kaula pitkä ja runko neliömäinen, luusto vankka. Peitinkarva on suoraa, karkeaa ja tiheää, pohjavilla pehmeää. Uroksen säkäkorkeus on noin 60 cm, nartun noin 57 cm.
Airedalenterrierin purenta on täydellisen leikkaava. Sen etuhampaat ovat tasaisessa rivissä ja tasapurenta on sallittu.
Airedalenterrierin kaula on kuiva ja lihaksikas. Se on kohtuullisen pitkä ja leviää lapoja kohden. Airiksella ei ole löysää kaulanahkaa.
Eturaajojen lavat ovat pitkät, viistot ja hyvin kulmautuneet. Lapaluut ovat litteät. Kyynärpäät ovat tiiviit ja helposti liikkuvat.
Luonne ja käyttäytyminen.
Luonteeltaan airedalenterrieri on ulospäinsuuntautunut, luottavainen sekä ystävällinen. Se tulee toimeen lastenkin kanssa. Airedalenterrieriä voidaan käyttää myös vahtikoirana. Sen koulutus on aloitettava pienestä pitäen.
Alkuperä.
Rotu on kotoisin Yorkshiren alueella Englannissa sijaitsevasta Aire-joen laaksosta. Airedalenterriereitä käytettiin vahteina ja viestinviejinä ensimmäisessä maailmansodassa. Suomen airedalenterrieriyhdistys ry perustettiin vuonna 1946. Sen tehtävänä on edistää rotuharrastusta ja jalostusta.
Darkness

Darkness tai The Darkness voi tarkoittaa ainakin seuraavia:
Psel

Psel (, , Psjol) on Dneprin sivujoki Venäjän Kurskin alueella ja Ukrainassa. Joen pituus on 717 kilometriä, keskivirtaama alajuoksulla 55 m3/s ja valuma-alueen laajuus 22 800 neliökilometriä. Tyypillisesti joki jäätyy joulukuussa ja vapautuu jäästä maaliskuun lopulla tai huhtikuun alussa.
Joki saa alkunsa Keski-Venäjän ylängöltä Venäjän Belgorodin alueen pohjoisosista, josta se virtaa länteen Kurskin alueen läpi (Obojanin kaupungin eteläpuolelta) Ukrainan Sumyn alueelle. Joki virtaa Sumyn kaupungin halki ja jatkaa etelälounaaseen Pultavan alueen läpi. Pultavan alueen pohjoisosissa se sivuaa Hadjatšin kaupungin itäosia. Joki yhtyy Dnepriin Krementšukin ja Komsomolskin kaupunkien välissä, Kamjansken tekojärven luoteisosassa.
Iso arteesinen allas

Iso arteesinen allas () on Australian mantereella sijaitseva maanalainen pohjavesialue, ja ainoa luotettava veden lähde Australian sisäosan alangolla. Siihen kuuluvat Eyrejärven valuma-alue ja Murray-Darlingin valuma-alue. Alueella on mantereen sisällä laajoja pohjavesialtaita, jotka ulottuvat joissakin paikoin 3 000 metrin syvyyteen. Se on suurin ja laajin pohjavesialue maailmassa. Se peittää 23 prosenttia Australian mantereesta ja sisältää eri arvioiden mukaan 9–65 km³ pohjavettä. Alue on kerroksittaista kvartsipitoista hiekkakiveä. Altaan reunat ovat syntyneet mannerliikuntojen seurauksena.
Eyrejärvi sijaitsee maanpinnan alimmassa kohdassa altaan yläpuolella, ja sen ympäristössä on useita arteesisia kaivoja. Australian sisäosissa sataa yleensä vähän, mutta joinakin vuosina monsuunit ja toisina vuosina talviset eteläiset syklonit tuovat sateita alueelle. Eniten sataa altaan itäisellä ja koillisella reunavuoristolla, josta vesi lähtee virtaamaan etelää ja lounasta kohti. Maaperä on huokoinen ja vesi tunkeutuu hiekkakiven sisään. Sen liike kuitenkin jatkuu maan sisällä arvioiden mukaan viiden metrin vuosivauhtia. Monin paikoin maankuoren rakenne ohjaa vettä ylöspäin ja syntyy pysyvä vesilähde eli keidas. Näiden keitaiden vesi on saattanut liikkua maan sisällä kaksi miljoonaa vuotta ennen pintautumistaan. Monet näistä sijaitsevat Eyrejärven lähettyvillä, alueella jossa sataa harvoin.
Ison arteesisen altaan vettä käytetään karjankasvatuksessa ja talousvetenä (vaatii vedenpuhdistusta). Se purkautuu sopivalla paikalla porakaivoista omalla paineellaan ulos. Laaja vedenkäyttö on paikoin johtanut paineen laskuun, ja vedenkuluttajat ovatkin huolestuneita mahdollisista kaivojen kuivumisista.
Tärkein joki alueella on Murray–Darling-jokialue, Australian pisin joki, joka ei koskaan kuivu ja jonka alueella kasvien viljeleminen on mahdollista. Se laskee etelään, mereen asti. Alueen muut joet ovat useimmiten kuivia wadeja (arabia: kuivunut joen uoma), mutta sadekautena ne saattavat tulvia äkisti ja voimalla. Toisinaan sateita tulee riittävästi wadien täyttämiseen kokonaan, ja Eyrejärvi alkaa täyttyä pintaa myöten.
Eetu Holma

Eetu Holma (s. 2. elokuuta 1983 Lapua, Suomi) on suomalainen jääkiekkoilija. Hänen pelipaikkansa on hyökkääjä. Holma siirtyi kaudeksi 2009–2010 Allsvenskanin Örebrohon.
Holma aloitti liigauransa HIFK:ssa kaudella 2002–2003. Holma aloitti toisen liigakautensa hyvin, mutta joutui huilaamaan useita pelejä silmävamman takia. Toivuttuaan hän kävi pelaamassa myös Mestiksen Salamoissa. 
Kaudella 2004–2005 Holma siirtyi tammikuussa 2005 loppukaudeksi SaiPaan hakemaan lisää peliaikaa. Seuraavaksi kaudeksi Holma palasi HIFK:hon, mutta Helsingissä peliaikaa ei vieläkään tullut. Holma siirtyikin kesken kauden 2005–2006 1+1-vuotisella sopimuksella SaiPaan.
Holma teki SaiPassa kaudella 2006–2007 hyvät pisteet 10+18, mutta seuraavalla kaudella hän joutui olemaan pitkään sivussa välilevypullistuman takia. Holma pystyi pelaamaan taas kaudella 2008–2009 50 ottelua SaiPassa ja teki niissä 15 pistettä. Kesällä 2009 Holma teki sopimuksen ruotsalaisen Allsvenskan-seura Örebro HK:n kanssa. Holman ura Ruotsissa jäi kuitenkin lyhyeksi ja hänen sopimuksensa purettiin jo ennen kauden alkua sopimusteknisistä syistä.
Richard Bremmer

Richard Bremmer (s. 27. tammikuuta 1953 Warwickshire) on englantilainen näyttelijä. Hän esitti vuoden 2001 elokuvassa "Harry Potter ja viisasten kivi" lordi Voldemortia takaumakohtauksessa. Hänen kasvonsa myös editoitiin Professori Oraven takaraivoon. Kuitenkin Oravea näytellyt Ian Hart antoi Voldemortille äänensä.
Christian Coulson

Christian Coulson (s. 3. lokakuuta 1978) on brittiläinen näyttelijä.
Hän näytteli elokuvassa "Harry Potter ja salaisuuksien kammio" (2002) teini-ikäistä Tom Lomen Valedroa eli nuorta Lordi Voldemortia. Hän ei kuitenkaan palannut enää samaan rooliin, sillä hän oli siihen jo liian vanha: Elokuvassa "Harry Potter ja puoliverinen prinssi" (2009) teini-ikäisen Voldemortin roolissa nähdään Frank Dillane, joka on syntynyt 1991.
Alba (vaate)

Alba eli messupaita on jumalanpalveluspuvuista yksinkertaisin. Alba on lännen kirkossa papin liturginen perusvaate, väriltään valkoinen (lat. alba = valkoinen) joka symboloi puhtautta. Alban kanssa käytetään vyötä, ja se on kapeahihainen. Perinteisesti papit käyttävät albaa messussa kuoripaidan sijasta.
800-luvulta peräisin oleva kirkkosääntö rajoitti alban käytön koskemaan vain messussa palvelevia pappeja. Sitä ennen albaa käyttivät kaikki messussa läsnä olevat papit.
Alba Suomen luterilaisessa kirkossa.
Albaa käyttävät jumalanpalveluksessa liturgin lisäksi usein henkilöt jotka avustavat ehtoollisen jaossa. Jos jumalanpalveluksen saarnaaja on eri henkilö kuin liturgi, pukeutuu hänkin yleensä albaan. 
Alban valkoinen väri symboloi puhtautta. Rippikoulun käyneet nuoret pukeutuvat yleensä konfirmaatiossa albaan. Myös aikuisena kastettavat pukeutuvat albaan. 
Papin alba ei aina eroa konfirmoitavien alboista mitenkään. Siinä voi kuitenkin olla kirjailtuina hihoihin tasasivuiset, ns. kreikkalaiset ristit tai muita koristeluja. Alba on yleensä luonnonmateriaalia, puuvillaa tai pellavaa, jopa silkkiä. Se voi myös olla villaa. Yleensä konfirmaatioalbat ovat ohuemmasta kankaasta.
Perinteisesti albaan on liittynyt irtonainen kaulus(liina), amikti (humelare). Amiktia käytetään katolisessa kirkossa, anglikaanisessa kirkossa ja joissain luterilaisissa kirkoissa, muun muassa Ruotsin kirkossa. Suomessa se on harvinainen, pääasiassa sitä käytetään Porvoon hiippakunnan seurakunnissa. Ruotsi-Suomessa kaulusliinan käyttö jatkui 1600-luvulle, jolloin sen vähitellen korvasi albaan kiinnitetty pitsikaulus. Kaulusliina on palannut käyttöön 1900-luvulla. 
Alba on ennen muuta messussa käytetty asu. Kirkollisissa toimituksissa sen tilalla voidaan käyttää väljähihaista, kauluksetonta ja vyötöntä kuoripaitaa, toimituspaitaa, rökliiniä (superpellicum). Suomessa sen käyttö on tosin harvinaista. Rökliiniä ei käytetä messukasukan alla, mutta sitä voidaan kantaa kuorikaavun alla.
Voidaan tehdä myös jako "messuvaatteiden" ja "kuorivaatteiden" välillä. Messuvaatteet ovat messussa, ehtoollisen vietossa alttarilla käytettävät alba, stola ja messukasukka. Kuorivaatteita ovat kuorissa käytettävät rökliini, stola ja kuorikaapu.
Miten pappi pukeutuu pukuunsa.
Vyö: "Vyötä, Herra, minut Pyhän Hengen viisaudella ja voimalla."
Vitsebsk

Vitsebsk () eli Vitebsk (; ) on kaupunki Valko-Venäjän pohjoisosissa. Kaupungin asukasluku oli vuoden 2009 väestönlaskennassa 347 928. Vitsebsk on Vitsebskin alueen (maakunnan) pääkaupunki ja Valko-Venäjän neljänneksi suurin kaupunki.
Historiaa.
Kaupunki sijaitsee kohdassa, jossa kaupungille nimensä antanut, idästä saapuva, nykyään purona virtaava Vitbajoki laskee suureen Väinäjokeen. Vitsebsk kehittyi paikalla sijainneen jokisataman ympärille. Ensimmäinen maininta kaupungista on vuodelta 1021, mutta sen virallinen perustamisvuosi on 974. 1100-1200-luvulla kaupunki oli pienen ruhtinaskunnan keskus, joka hyötyi Itämeren, Mustanmeren ja Välimeren välisestä kaupasta. Vuonna 1320 se liitettiin Liettuan suuriruhtinaskuntaan, josta tuli Puola-Liettua vuonna 1569.
Kaupunki liitettiin ensimmäisessä Puolan jaossa vuonna 1772 Venäjän keisarikuntaan. Kaupunki oli keisarikunnan Vitebskin kuvernementin keskus, ja se rakennettiin uusklassiseen tyyliin. Se oli myös merkittävä juutalaisille sallittu kaupunki. Vuoden 1897 väestönlaskennan aikaan hieman yli puolet väestöstä oli äidinkieleltään juutalaisia eli puhui jiddišiä tai vastaavaa. 1800-luvulla alueelta tuli valkovenäläisiä ja venäläisiä asukkaita Viroon, mistä voi juontua viron kielen 'ryssää' tarkoittava sana "tibla", joka olisi lyhentymä venäjän kielen sanasta "vitebljánin", joka tarkoittaa Vitsebsk'n asukasta.
Toisessa maailmansodassa suuri osa vanhaa kaupunkia vaurioitui vuosien 1941–1944 saksalaismiehityksessä ja taisteluissa.
Vitsebskin kaupunkipiiri ja kaupungin piirijako.
Vitsebskin kaupunki on maakuntahallinnon ohjauksessa Vitsebskin kaupunkipiirin kautta (). Kaupunkipiirissä oli 2009 väestönlaskennan mukaan yhteensä 355 062 asukasta. Vitsebskin kaupungin (347 928 as.) lisäksi kaupunkipiiriin kuuluu kaupungin pohjoispuolella sijaitseva Ruban kaupunkimainen taajama (7 134 as.).
Sisäisesti Vitsebskin kaupunki jakautuu kolmeen hallintopiiriin:
Vitsebskin kaupunkipiiriä ympäröi erillinen maalaiskuntamainen 40 552 asukkaan hallintopiiri Vitsebskin piiri.
Kulttuuria.
Kaupungissa on vuodesta 1992 järjestetty vuosittainen slaavilaisen musiikin festivaali "Slavjanski bazar v Vitebske".
Kaupunki on myös taidemaalari Marc Chagallin syntymäkaupunki. Kaupungissa on Chagallin kotimuseo ja taiteilijan nimeä kantava taidekeskus. Koska Chagall loi päätuotantonsa suurelta osin muualla kuin Valko-Venäjällä, museoiden anti on ennen kaikkea taidehistoriallinen. Vitsebsk oli Chagallin aikana yksi Neuvostoliiton avangarden keskuksia.
Korkeakoulut.
Vitsebskissä sijaitsee neljä valtiollista, ylempään korkeakoulututkintoon valmistavaa oppilaitosta: Vitsebskin P. Mašerovin valtionyliopisto, Vitsebskin lääketieteellinen valtionyliopisto, Vitsebskin teknillinen valtionyliopisto ja Vitsebskin eläinlääketieteellinen valtionakatemia.
Maan ydin

Maan ydin on Maan osa, joka sijaitsee syvällä sen keskipisteen ympärillä: Maan pinnan ja keskipisteen välisestä pallon säteestä on ydintä noin 55 %. 
Ytimen aine on pääasiassa rautaa. Ydin on kaksikerroksinen: ulkoydin on nestemäisessä olomuodossa ja sisäydin on kiinteää. Sen läpimitta on 1 220 km. Ytimen lämpötila on sisäytimen ulkopinnalla noin 5 430 celsiusastetta. Keskipisteen lämpötila on 6 000 celsiusastetta.
Ulkoytimen nestemäisen raudan virtaus aiheuttaa Maan magneettikentän.
Ytimen länsiosa ja itäosa ovat erilaisia. Ydin pyörii nopeammin kuin muu maapallo, mutta sen pyöriminen on hidastumassa.
Jon Drummond

Jonathan A. ”Jon” Drummond (s. 9. syyskuuta 1968 Philadelphia, Pennsylvania) on yhdysvaltalainen yleisurheilija, joka voitti kultaa 4 × 100 metrin viestijuoksussa kesäolympialaisissa 2000. 
Stuttgartin MM-kilpailuissa 1993 Drummond juoksi Yhdysvaltain 4 × 100 metrin viestijoukkueessa, joka voitti kultaa ajalla 37,48. Välierissä joukkue sivusi maailmanennätystä 37,40.
Drummond oli voittamassa hopeaa 4 × 100 metrin juoksussa Atlantan olympialaisissa vuonna 1996 ja hän ylsi välieriin 100 metrin juoksussa. Seuraavana vuonna 1997 Ateenan maailmanmestaruuskilpailuissa Drummond oli seitsemäs 200 metrin juoksussa. Sevillan maailmanmestaruuskilpailuissa 1999 Drummond voitti 4 × 100 metrin juoksussa maailmanmestaruuden.
Sydneyn olympialaisissa vuonna 2000 Drummond oli voittamassa olympiakultaa 4 × 100 metrin juoksussa ja 100 metrillä hän sijoittui viidenneksi.
Pariisin MM-kilpailuissa 2003 Drummond hylättiin 100 metrin juoksun puolivälierissä varaslähdön vuoksi. Drummond ei hyväksynyt tuomiotaan vaan vastusti sitä näkyvästi. Drummond heittäytyi radalle makaamaan pitkäksi aikaa ja lopulta kyseinen juoksuerä siirrettiin myöhemmäksi kunnes tuomaristo tekisi päätöksensä. Kun erä viimeinkin juostiin, ei Drummond ollut mukana. Samassa erässä hylättiin niin ikään varaslähdön vuoksi Asafa Powell.
Drummond voitti universiadeissa kultaa 200 metrillä Sheffieldissä 1991.
Urheilu-uransa jälkeen Drummond on toiminut pikajuoksuvalmentajana. Vuosina 2012–2013 hän valmensi Tyson Gayta, joka jäi kesällä 2013 kiinni dopingin käytöstä. Joulukuussa 2014 Drummond sai kahdeksan vuoden urheilun toimintakiellon dopingrikkomuksista. Hän oli muun muassa välittänyt dopingaineita ja avustanut niiden käytössä.
Americana (albumi)

Americana on The Offspringin albumi vuodelta 1998. Se on The Offspringin viides albumi ja yksi yhtyeen suosituimmista levyistä. Americanalta julkaistiin singleinä jättihitti "Pretty Fly (for a White Guy)" sekä kappaleet: "Why Don't You Get A Job?", "She's Got Issues" ja "The Kids Aren't Alright". Kappale "Feelings" on alun perin Morris Albertin esittämä, vaikkakin The Offspringin versio eroaa alkuperäisestä huomattavasti. "Pay The Man"-kappaleen jälkeen seuraa hiljaisuus ja tämän jälkeen piiloraita, joka on noin minuutin pituinen versio "Pretty Fly (for a White Guy)"-kappaleesta.
Levy on myynyt Yhdysvalloissa viisinkertaista platinaa, Suomessakin platinaa.
Kappaleet.
Kaikki kappaleet säv. ja san. Dexter Holland ja Noodles, paitsi "Feelings" säv. ja san. Morris Albert ja Louis Felix-Marie Gaste
EBay

eBay Inc. on yhdysvaltalainen verkkokauppayhtiö, jonka perusti Pierre Omidyar vuonna 1995. Nykyään eBay työllistää noin 14 000 henkilöä ja sen vuotuinen liikevaihto on noin 10 miljardia dollaria. eBayn osake on listattu NASDAQ-pörssissä
eBayllä on useissa maissa paikallisia sivustoja, esimerkiksi Puolassa ja Isossa-Britanniassa. Ruotsissakin oli hetken oma eBay-sivusto, mutta se suljettiin myös eBayn omistaman verkkohuutokauppa Traderan hyväksi.
Historia.
Vuonna 2015 eBay pilkottiin kolmeksi eri yritykseksi. Tällöin toimitusjohtajaksi tuli Devin Wenig ja John Donahoe vetäytyi tehtävästä. Yrityskauppojen kautta eBay on hankkinut omistukseensa muun muassa PayPal-yrityksen.
Toimintaperiaate.
Kuka tahansa yksityinen henkilö tai yritys, joka kirjautuu eBayn ohjelmistoon käyttäjäksi, voi kaupata tai huutokaupata internetissä julkisesti melkein mitä tahansa tavaraa, palvelua tai tuotetta. Kaikki muut eBayn käyttäjäksi rekisteröityneet voivat ostaa tavaran tai asettaa huudon, jos esine on huutokaupattu. Huutokaupan ominaisuuksiin kuuluu se, että eBayn ohjelmisto korottaa huutoa aina käyttäjän asettamaan maksimirajaan asti automaattisesti. 
Maksaminen tapahtuu kaikilla yleisimmillä maksukorteilla tai PayPalilla. Ostoa ei makseta suoraan myyjän henkilökohtaiselle pankkitilille vaan esimerkiksi PayPal-järjestelmään. Näin varmistetaan, että myytävä tuote vastaa ilmoitusta. 
Tärkeä osa eBay-kaupankäyntiä on ostajan ja myyjän välinen luottamus. Luottamuksen syntymistä voi etukäteen ennakoida ohjelmistoon rakennetulla, henkilökohtaisella "palautetaululla", joka on jokaisella kauppoja tehneellä käyttäjällä. Esimerkiksi tuotteen ostaja voi kirjoittaa muutamalla lauseella tuotteen myyjästä positiivista, neutraalia tai negatiivista palautetta kaupan jälkeen. Myös myyjä saa kirjoittaa kommenttinsa ostajan palautetaululle, mutta myyjä ei voi antaa ostajalle negatiivista tai neutraalia palautetta. Nämä palautteet ovat sitten kaikkien eBayn käyttäjien nähtävillä.
Nikolai Vatutin

Nikolai Fjodorovitš Vatutin (, 16. joulukuuta 1901 Tšepuhino, Kurskin alue – 14. huhtikuuta 1944 Kiova) oli neuvostoliittolainen jalkaväenkenraali. 
Tausta.
Nikolai Vatutin syntyi Voronezin läänissä (nykyinen Belgorodin lääni) maantyöläisperheeseen.
Hän liittyi puna-armeijaan vuonna 1920, jolloin Venäjän sisällissota oli vielä käynnissä. Hän taisteli Ukrainassa toimivia Nestor Makhnon johtamia anarkisteja vastaan. Vuonna 1921 hän liittyi kommunistiseen puolueeseen ja eteni keskijohdon tehtävissä. Vuodesta 1926 vuoteen 1936 hän vuoroon johti eri yksiköitä ja vuoroon opiskeli muun muassa Frunzen sotilasakatemiassa ja yleisesikuntaupseeriksi. Vuosien 1937–1938 aikana Lev Trotskin valtaan nostamat ja tsaarin armeijasta vallankumouksessa puolta vaihtaneet upseerit puhdistettiin pois puna-armeijan johtavilta paikoilta. Tässä yhteydessä avautui Vatutinille tie kenraalikuntaan. Vuonna 1938 hän sai divisioonankomentajan aseman ja pääsi Kiovan sotilasläänin yleisesikuntaan. Samaan aikaan hän työskenteli ahkerasti kommunistisen puolueen tehtävissä, joka loi hänelle hyvät suhteet poliittisiin upseereihin.
Toinen maailmansota.
Vuonna 1939 Vatutin suunnitteli Neuvostoliiton osuuden Puolan offensiivista. Tällöin hän toimi puna-armeijan eteläisen ryhmän esikuntapäällikkönä. Vuonna 1940 hän liitti Romanian Bessarabian Neuvostoliittoon Georgi Žukovin johtamassa operaatiossa. Molemmat operaatiot olivat rauhanomaisia, ilman taisteluja, mutta logistisesti opettavaisia. Vatutin nousi kenraaliluutnantiksi. Hänestä tuli yleisesikunnan operatiivisen osaston päällikkö. Hän oli tähän liian kokematon, mutta Josif Stalinin suosiossa, jollaisia kenraaleja ei kovin montaa tuohon aikaan ollut. Hän oli osin vastuussa Neuvostoliiton heikosta valmiudesta vastata Saksan hyökkäykseen 22. kesäkuuta 1941.
30. kesäkuuta 1941 hänestä tuli Georgi Žukovin varakomentaja ja puna-armeijan luoteisrintaman esikuntapäällikkö. Hän osoitti täällä taistelunjohto-osaamisensa. Hän pyrki valikoimaan osaavimmista alaisistaan uusia johtajia ja kouli heitä. Hänen puolustuksensa perustui hyökkäykseen.
Vuonna 1942 hänestä tehtiin Brjanskin rintaman (myöhemmin Voronežin rintama) komentaja ja hän toimi puna-armeijan komentajana Kurskin taistelussa. Rintama uudelleen nimettiin 1. Ukrainan rintamaksi ja lokakuussa 1943 Vatutin johti Kiovan vapautustaistelua. 
Salamurhan uhri.
Vatutin jäi natsien aseistaman Ukrainan kapinallisarmeijan väijytykseen kaukana rintaman takana 28. helmikuuta 1944 ja kuoli saamiinsa vammoihin 14. huhtikuuta.
Samuli Niskanen

Samuli Niskanen (s. 26. maaliskuuta 1967) on suomalainen jääpallovalmentaja ja pelasi jääpalloa mestaruustasolla vuoteen 2009. Hän toimii nykyään Oulun Luistinseuran valmentajana ja seurajohtajana.
Niskanen aloitti kaudella 1987–1988 Oulun Palloseurassa, mutta siirtyi heti seuraavaksi kaudeksi OLS:aan, jossa pelasi kauteen 1991–1992 saakka. Tuona aikana joukkue voitti kahdesti Suomen-mestaruuden (1990 ja 1991). Kaudeksi 1992–1993 hän siirtyi Ruotsiin Vetlanda BK:n joukkueeseen, jossa pelasi kaksi kautta ja voitti kaksi Ruotsin-mestaruus-hopeaa. 
1994–1996 Niskanen pelasi IK Sirius BK:ssa, 1996–1997 Kalix Bandyssä ja 1997–1999 Västerås SK:ssa, jossa voitti molempina kausina Ruotsin-mestaruuden. Sen jälkeen hän palasi takaisin Oulun Luistinseuraan ja voitti joukkueessa SM-kultaa vielä 2001, 2003, 2008 ja 2009. Kaudella 2005–2006 Niskanen toimi joukkueessa myös valmennustehtävissä. 
Suomen jääpallomaajoukkueessa Niskanen pelasi lähes 170 ottelua ja toimi pitkään joukkueen kapteenina. Hän pelasi maajoukkueessa jo vuoden 1991 MM-kisoissa, jotka järjestettiin Helsingissä. MM-kisoissa hän on ollut voittamassa Suomen ainoaa maailmanmestaruutta 2004 Ruotsissa ja monia vähäisempiä saavutuksia. Niskanen päätti maajoukkueuransa vuoden 2009 MM-pronssiin. Kaikkiaan hän pelasi 13 MM-kisat vuosina 1991–2009.
Saavutukset.
Seurajoukkueissa
Maajoukkueessa
Henkilökohtaisesti.
Muuta.
Niskasella on ainoana pelaajana Västerås SK:n kotihallissa ABB Arenassa omalla nimellään varattu penkki, joka esiteltiin vuoden 2009 MM-kisojen yhteydessä.
Karmaatit

Karmaatit olivat ismailiittien lahko, joka vaikutti 800-luvulta 1000-luvulle etenkin Irakissa ja Jemenissä. Nimensä lahko sai Hamdan Karmatilta, joka johti lahkoa Etelä-Irakissa 800-luvun puolivälin aikoihin. Karmaatit tulivat tunnetuiksi etenkin kapinoistaan Syyriassa ja Irakissa vuosina 903–906, sekä kahdesta bahrainilaisesta päälliköstä, Abu Said al-Jannabista ja tämän pojasta Abu Tahir Sulaymanista. Jälkimmäiset hyökkäsivät Irakiin useaan otteeseen ja vuonna 930 he tekivät hävitysretken Mekkaan, josta he ryöstivät Kaaban mustan kiven.
Pussipedot

Pussipedot (Dasyuromorphia) on pussieläinlahko, johon kuuluvat melkein kaikki Australiassa elävät lihansyöjät, kuten pussinäädät, pussimuurahaiskarhu, uhanalainen pussiahma ja hiljattain sukupuuttoon kuollut pussihukka. Ainoat poikkeukset ovat kaikkiruokaiset pussimäyrät (lahko Peramelemorphia) ja pussikontiaiset (lahko Notoryctemorphia). Pussipetolajeja elää myös Uudessa-Guineassa. Nisäkäsnimistötoimikunnan ehdotus lahkon uudeksi suomenkieliseksi nimeksi on "australianpussipedot".
Pussipetoihin kuuluu kolme heimoa: pussihukat, pussipedot ja pussimuurahaiskarhut. Pussihukat ovat kuolleet aivan hiljattain sukupuuttoon, ja pussimuurahaiskarhuihin kuuluu vain yksi laji.
Pussipetojen yhteinen tekijä on koko. Ennen Australiassa eli myös suurempia petopussieläimiä, mutta nämä ovat kaikki kuolleet jo sukupuuttoon ja niistä mitkään eivät kuuluneet Dasyuromorphia-lahkoon. Nykyajalla eläneet pussipedot ovat kooltaan suden kokoisen pussihukan ja yli puolet hiirtä pienemmän "Planigale ingrami"-pussilumikon väliltä. Suurin osa pussipedoista kuuluu skaalan pienempään päähän.
Narew

Narew (, , ) on Veikselin sivujoki, joka virtaa Valko-Venäjän länsiosassa ja Koillis-Puolassa.
Joki saa alkunsa Belavežskajan suo- ja metsäalueilta Brestin ja Hrodnan alueiden rajaseudulta Valko-Venäjällä. Joen soisia latvavesiä on aiemmin ojitettu tai kanavavoitu, joten nykyinen alkupiste on osaksi sopimuskysymys (suuntaa antava piste , korkeus noin 157 metriä merenpinnasta).
Narewin pääuoman pituudeksi ilmoitetaan 484 km, mistä 36 km kilometriä sijaitsee Valko-Venäjän puolella ja loput 448 km Puolassa. Joki yhtyy Veikseliin Varsovan pohjoispuolella, jonka osana Nawevin vedet virtaavat edelleen Itämereen. Joen valuma-alue kattaa 75 175 km², mistä enemmistö (53 873 km²) sijaitsee Puolan puolella.
Narewin pääuoman ja sen sivujokien varrella sijaitsee useita kansallispuistoja. Sivuhaara Biebrzalta alkava, Unescon maailmanperintöehdokkaana oleva Augustówin kanava on osa historiallisesti kiinnostavaa kanavayhteyttä Väinäjokeen (Daugava) osaksi Valko-Venäjän kautta.&lt;mapframe latitude="51.5" longitude="17" zoom="4" height="270" width="270" text="Narew"&gt;
 "type": "ExternalData",
 "service": "geoline",
 "ids": "Q60055",
 "properties": {
 "stroke": "#00BFFF",
 "stroke-width": 3, 
]
&lt;/mapframe&gt;
Vin Diesel

Vincent ”Vin” Diesel (oik. Mark Sinclair Vincent, s. 18. heinäkuuta 1967 New York) on yhdysvaltalainen näyttelijä. Hänen tunnetuimpia elokuviaan ovat toimintaelokuvat "Pimeän uhka", "xXx" ja elokuvasarja "Hurjapäät" ("Fast &amp; Furious").
Elämä.
Mark Vincent eli Vin Diesel syntyi astrologiäiti Delora Vincentin ja teatteriopettaja-isäpuolen Irving Vincentin perheeseen. Oikeaa isäänsä Vincent ei ole koskaan saanut tietää. Hänellä on epäidenttinen kaksoisveli Paul, pikkuveli Tim ja sisko Samantha. 
Vincent opiskeli collegessa 1990-luvun puoliväliin asti, kunnes lopetti koulun, koska halusi keskittyä elokuvantekoon. Hän teki vuonna 1994 lyhytelokuvan "Multi-Facial", joka esitettiin Cannesin elokuvajuhlilla. Kerrotaan, että ohjaaja Steven Spielberg näki Cannesissa Vincentissä potentiaalin ja kiinnitti hänet elokuvaan "Pelastakaa sotamies Ryan" (1998). Sotaelokuvan kautta hän sai ensimmäisen pääroolinsa elokuvassa "Pimeän uhka" (2000).
Vincentin uran suurimpia kaupallisia menestyksiä ovat olleet toimintaelokuvat "Hurjapäät" (2001) ja "xXx" (2002). Hän näytteli myös komediaelokuvassa "The Pacifier – Tuttisoturi" (2005) ja scifielokuvassa "Babylon A.D." (2008).
Vuonna 2007 Vin Dieselin oli määrä näytellä "Hitman"-videopelisarjaan perustuvassa elokuvassa, mutta hän vetäytyi roolista. Näyttelemisen sijasta hän toimi elokuvan päätuottajana. Hänellä on rooli "The Wheelman" -pelissä, joka julkaistiin vuonna 2009.
Elokuussa 2013 Vin Diesel sai tähden Hollywood Walk of Famelle.
Dieselistä tuli isä 2. huhtikuuta 2008, kun hän sai tyttären vaimonsa Paloma Jimenezin kanssa. Vuonna 2010 pari sai pojan ja vuonna 2015 toisen tyttären.
Rebecca Romijn

Rebecca Alie Romijn (ent. Romijn-Stamos, s. 6. marraskuuta 1972 Berkeley, Kalifornia, Yhdysvallat) on yhdysvaltalainen malli ja näyttelijä. 
Tausta.
Romijn syntyi Berkeleyn kaupungissa Kaliforniassa syntyperältään alankomaalaisten Jaap Romijnin ja Elizabeth Kuizengan lapsena. Opiskellessaan musiikkia Kalifornian yliopiston Santa Cruzin kampuksella hän joutui tekemisiin mallintöiden kanssa, ja lopulta hän muutti töiden vuoksi Pariisiin, Ranskaan. Hän on poseerannut muun muassa arvostetun urheilulehden "Sports Illustratedin" uimapukuosiossa sekä "GQ:n" ja "Ellen" kannessa ja toiminut myös Victoria’s Secretin ja Christian Diorin mallina.
Tällä hetkellä hän näyttelee sarjassa "."
Ura näyttelijänä.
Romijnin ensimmäinen suuri elokuvarooli oli elokuvassa "X-Men", jossa hän näytteli Mystikkoa. Ensimmäisen pääroolinsa valkokankaalla hän näytteli vuoden 2002 elokuvassa "Femme Fatale", jonka ohjasi Brian De Palma.
Yksityiselämä.
Romijn oli vuosina 1998–2005 naimisissa näyttelijä John Stamosin kanssa. Tuolloin hän käytti sukunimenään Romijn-Stamosia, mutta alkoi erottuaan esiintyä jälleen nimellä Romijn. 
Syyskuussa 2005 Romijn kihlautui näyttelijä Jerry O’Connellin kanssa, ja pari meni naimisiin 14. heinäkuuta 2007. Heillä on 28. joulukuuta 2008 syntyneet kaksostytöt.
Kanohi

Kanohit ovat Lego Groupin Bionicle-hahmojen kerättäviä naamioita. Useimmilla Bionicle-hahmoilla on sellaiset. Kanohi antaa käyttäjälleen jonkin erityisen kyvyn. Kanohi Nuvan käyttäjä voi myös jakaa naamion voimat lähellä olevien kanssa. Aluksi Kanohi-naamioita oli 64, mutta uusia on tullut ajan mittaan. 
MAKUTAN (BIONICLE-sarjan vaarallinen päävihollinen) KRAATAT (iilimatomaiset saastuttajaolennot) voivat saastuttaa Kanohi-naamiot, jolloin käyttäjä joutuu pimeyden valtaan. RAHI-pedoilla oli saastuneet naamiot, joiden avulla Makuta pystyi määräämään niitä.
Ruotsin jääpallomaajoukkue

Ruotsin miesten jääpallomaajoukkue edustaa Ruotsia miesten jääpallokilpailuissa. Se toimii Ruotsin jääpalloliiton alaisuudessa. Ruotsin jääpallomaajoukkuetta valmentaa Mattias Sjöholm.
Ruotsin jääpallomaajoukkue on jääpallon maailmanmestaruuskilpailuiden toiseksi menestynein joukkue Venäjän ja sen edeltäjän Neuvostoliiton jälkeen. Ruotsi voitti ensimmäisen jääpallon maailmanmestaruutensa 1981, ja kaikkiaan se on voittanut maailmanmestaruuden 13 kertaa.
Historia.
Ruotsin jääpallomaajoukkue pelasi ensimmäisen virallisen maaottelunsa Suomea vastaan Töölön pallokentällä Helsingissä 23. helmikuuta 1919. Ottelu päättyi Ruotsin tappioon 4–1. Vuonna 1920 joukkueet pelasivat Tukholman stadionilla 3–3-tasapelin. Ruotsi kykeni voittamaan Suomen ensimmäistä kertaa Helsingissä 1923. Loppulukemat olivat tuolloin 3–5.
Norjan maajoukkueen Ruotsi kohtasi ensimmäistä kertaa Oslossa 6. helmikuuta 1927. Maaottelu päättyi Ruotsin 1–3-voittoon.
Ruotsi osallistui Norjan talviolympialaisissa 1952 näytöslajina olleeseen jääpalloon. Ruotsi voitti olympialaisten jääpallokilpailun ennen toiseksi sijoittunutta Norjaa ja kolmanneksi sijoittunutta Suomea.
Kansainvälisen jääpalloliiton perustamisen ja jääpallosääntöjen yhtenäistämisen myötä 1955 Ruotsi ja Neuvostoliitto kohtasivat ensimmäisessä virallisessa jääpallomaaottelussaan Tukholman stadionilla samana vuonna. Ottelu päättyi tasatulokseen 2–2. Ruotsi ja Neuvostoliitto olivat kohdanneet jääpallossa aiemmin Moskovan turnauksessa 1954, mutta ottelua ei lasketa viralliseksi turnauksen sääntökompromissien vuoksi.
Ruotsi oli mukana historian ensimmäisissä jääpallon maailmanmestaruuskisoissa Helsingissä 1957. Ruotsi jäi kisoissa kolmanneksi eli viimeiseksi maailmanmestari Neuvostoliiton ja hopeamitalisti Suomen jälkeen. Ruotsi saavutti ensimmäisen jääpallon maailmanmestaruutensa 1981 Neuvostoliitossa.
Saavutukset.
"Päivitetty 22. huhtikuuta 2023."
Päävalmentajat.
"Päivitetty 6. elokuuta 2022."
Billy Bragg

Stephen William ”Billy” Bragg (s. 20. joulukuuta 1957) on englantilainen muusikko. Hänen laulujensa tyyli on sekoitus folkia, punkkia ja protestimusiikkia. Bragg tunnetaan erityisesti poliittisesti kantaa ottavista sanoituksistaan. Yli 30 vuoden uransa aikana hän on työskennellyt useiden tunnettujen muusikoiden kuten Johnny Marrin, Kirsty MacCollin, R.E.M:n ja Wilcon kanssa.
Braggin tunnetuin kappale on ”A New England”, joka nousi Kirsty MacCollin esittämänä Britannian singlelistan seitsemänneksi vuonna 1985.
Tino Rossi

Tino Rossi (29. huhtikuuta 1907 Ajaccio, Korsika, Ranska – 26. syyskuuta 1983 Neuilly-sur-Seine, Ranska) oli ranskalainen laulaja ja elokuvanäyttelijä.
Rossi avioitui nuoren tanssijan Lilia Vettin kanssa vuonna 1947. Avioliitto kesti laulajan loppuelämän. Heillä on yhteinen poika, laulaja Laurent Rossi (s. 1949).
Rossi kuoli haimasyöpään vuonna 1983. Hänet on haudattu kotikaupunkiinsa Ajaccioon, missä on laulajan mukaan nimetty katu ja venesatama. Nogent-sur-Marnessa Pariisissa on Rossin mukaan nimetty aukio. 
Ura.
Tino Rossi oli suosituimpia ranskalaisia laulajia ja elokuvanäyttelijöitä. Rossi oli kabareemusiikin tenori, joka lauloi levylle kuuluisia tangoja ja ranskalaisia chansoneita. Oopperalaulajan ääni ja "latinalaisen rakastajan" persoona tekivät hänestä suositun filmitähden. Rossi teki satoja levytyksiä ja esiintyi yli 25 elokuvassa. Uransa aikana hän lauloi Jules Massenetin (1842–1912), Reynaldo Hahnin ja muiden säveltäjien lauluja.
Nuorena Rossi soitti kitaraa ja lauloi pienissä yhtyeissä Ajacciossa. Myöhemmin hän esiintyi Marseillessa ja ravintoloissa Ranskan Rivieralla. Hän muutti 1930-luvulla Pariisiin ja esiintyi siellä muutamia vuosia saavuttaen menestystä. Rossi liittyi Columbia Records -levy-yhtiöön, jossa työskentelivät tuon ajan suurimmat tähdet kuten Lucienne Boyer, Damin, Mireille ja Jean Sablon. Rossin menestystä lisäsi lauluntekijä Vincent Scotto (1876–1952), joka laati hänen ensimmäiset menestyskappaleensa. Rossi kävi toisen maailmansodan aikana esiintymässä Yhdysvalloissa ja Kanadassa. Hänen läpimurtonsa oli laulu "Petit Papa Noel", jonka koko maailman myyntimäärä ylitti 13 miljoonaa.
Rossilla oli useita filmi- ja operettirooleja. Hän esiintyi myös televisiossa varieteeohjelmissa. Rock and rollin tullessa hän joutui syrjään 1960-luvulla, mutta hänet tunnettiin henkilönä, joka oli rakentanut uraansa yli viidenkymmenen vuoden ajan. Vuonna 1982 Ranskan presidentti François Mitterrand nimesi Rossin kunnialegioonan komentajaksi tunnustuksena hänen työstään Ranskan ja sen kulttuurin hyväksi. Samana vuonna hän esiintyi viimeisen kerran Casino de Paris'ssa.
Laina (nimi)

Laina on suomalainen naisen etunimi.
Laina on 1800-luvulla suomalaisuusaatteen vaikutuksesta syntynyt nimi. Nimestä kuvastuu ajatus lapsesta Jumalan lahjana, mutta siihen samalla sisältyy kasvatusvastuu. Laina tunnetaan myös Virossa.
Nimeä ehdotettiin ristimänimeksi jo 1865 ja se esiintyi Kansanvalistusseuran kalenterissa 1882. Suomen almanakassa Laina on ollut vuodesta 1908. Suosituimmillaan nimi oli 1900-luvun alkuvuosikymmeninä.
Vuosina 1964–2019 Laina oli väestötietojärjestelmän mukaan nimenä 10 480 naisella. Suurin osa heistä on syntynyt 1900-luvun alkupuolella.
Tori

Tori eli aukio on avoin julkinen tila, joita on erityisesti kaupungeissa ja muissa asutuskeskuksissa. Tori voi olla suunniteltu torikauppaa
tai muuta käyttötarkoitusta varten. Tavallisesti torialue on suljettu moottoriajoneuvoliikenteeltä.
Torin pinta on tavallisesti kivetty tai asfaltoitu. Torilla voi myös olla patsaita, suihkulähteitä tai muita julkisia taideteoksia. Torit ovat yleensä sijoittuneet liikenteellisesti, väestöllisesti ja kaupunkikuvallisesti merkittäville paikoille. Toreilla järjestetään usein erilaisia tapahtumia, esimerkiksi konsertteja. Ne ovat myös merkittäviä kokoontumispaikkoja. Yleensä tori on rakennusten reunustama, mutta jotkin edustusaukiot ja etenkin maaseudun kauppatorit voivat sijaita väljemmin rakennetussa ympäristössä.
Torityypit.
Torit ja aukiot voidaan jakaa käyttötarkoituksensa mukaan eri luokkiin, joita ovat muiden muassa kauppatorit, keskustorit, kaupunkikuvalliset tai edustukselliset aukiot, asema-aukiot ja liikenteelliset aukiot.
Torikauppa.
Torilla saa harjoittaa torikauppaa elinkeinolain säännösten puitteissa. Torikauppias maksaa myyntipaikasta säädetyn torimaksun, joka voi olla päiväkohtainen tai vuosimaksu. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, paitsi jos myyntipaikkaan sisältyy toripöytä tai koju. Torilla on usein torivalvoja, jolta myyntipaikka tavallisesti varataan ja joka toimii torin järjestyksenvalvojana.
Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää autojen pysäköintialueena tai siellä voidaan järjestää julkisia tilaisuuksia. Torilla noudatetaan yleistä järjestyslakia.
Sanan etymologia.
Suomen kielen sana "tori" juontuu ruotsin sanasta "torg", joka on puolestaan lainattu muinaisvenäjän sanasta "tŭrgŭ". Samaan muinaisvenäjän sanaan pohjautuu myös paikannimi Turku ja esimerkiksi viron toria tarkoittava sana turg. Alkujaan kauppapaikkaa tarkoittanut sana on suomen kielessä sittemmin yleistynyt tarkoittamaan kaikkia aukioita.